Asantiñ a raen da bep tra, rannet ma chalon... Ach, noa ket ur bugel mat... met... nhallen ket kaout droug outañ! Droug! nann, karantez am boa outañ, ur garantez tost dar follentez... Na pet gwech on bet em stou dirakañ o pokat de zaouarn, de zaoulin, de dreid! - Padal, ne bardone ket din. - Sell karantezus ebet, mouschoarzh hegarat ebet digantañ...! Tapout reas e zek, e zaouzek vloaz; kasoni a vage ouzhin! - Er skol ne rae tra vat ebet. Hag un deiz setu ma teu en-dro dar gêr, kaozioù dichek leizh e chenou: Echu eo bremañ gant ar skol, emezañ, erru int skuizh ganin eno... Nag em boa krenet!